Lielāmuiža
Šis raksts ir par ciemu Ogres novadā. Par vietu Rīgā skatīt rakstu Esena muiža. Lielāmuiža vai Lielā muiža ir apdzīvota vieta Ogres novada Madlienas pagastā. Izvietojusies pagasta rietumos autoceļu V920 un V972 krustojumā 2 km no pagasta centra Madlienas, 39 km no novada centra Ogres un 75 km no Rīgas. Apdzīvotā vieta veidojusies ap bijušās Lielās muižas (Essenhof) centru. Muižas apbūve (pils, divas putnu mājas, klēts) ir valsts nozīmes arhitektūras piemineklis.